钦定古今图书集成/历象汇编/岁功典/第013卷 > 《永遇乐》解昉
## 钦定古今图书集成/历象汇编/岁功典/第013卷 > 《永遇乐》解昉

凤暖莺娇，露浓花重，天气和煦。院落烟收，垂杨舞困，
无奈堆金缕。谁家巧纵，青楼弦管，惹起梦云情绪。忆
当时、纹衾粲枕，未尝暂孤鸳侣。　芳菲易老，故人难
聚，到此翻成轻误。阆苑仙游，鸾笺纵写，何计传深诉。
青山绿水，古今长在，惟有旧欢何处。空嬴得、斜阳暮
草，淡烟细雨。